BSC-LT/ACAData huggingface dataset:
[ca] Aquesta tesi és una de les primeres investigacions que té per objecte la caracterització de la participació en línia en tecnologies cíviques, un tipus de plataforma cada vegada més popular a Internet que permet a la ciutadania noves formes, a major escala, de participació política. Donades les oportunitats de les tecnologies cíviques per a la governança democràtica, cal assenyalar que el seu disseny, com el de qualsevol plataforma en línia, no és neutral. La forma en què com es presenta la informació o es permet la interacció entre les usuàries pot alterar en gran mesura els resultats de la participació. Per aquest motiu, analitzem l'impacte de diferents intervencions en tecnologies cíviques en relació amb les vistes de conversa en línia, els criteris d'ordenació en rànquings de peticions i amb interfícies deliberatives. Atès que aquestes intervencions van ser dutes a terme pels propis equips de desenvolupament, les anàlisis han requerit desenvolupar nous mètodes computacionals i estadístics, alhora que s'han ampliat models generatius de fils de discussió per caracteritzar millor la dinàmica de les converses en línia. Els resultats dels diferents estudis de cas destaquen l'impacte social i polític d'aquestes intervencions, suggerint noves línies d'investigació en el futur i la necessitat de desenvolupar un paradigma d'experimentació ciutadana per a la democràcia.

[en] This thesis constitutes one of the first investigations focused on characterizing online participation in civic technologies, a type of platform increasingly popular on the Internet that allows citizens new forms, on a larger scale, of political participation. Given the opportunities of civic technologies in democratic governance, it should be noted that their design, like that of any online platform, is not neutral. The ways in which information is presented or interaction between users is allowed can greatly alter the results of participation. For this reason, we analyze the impact of different interventions in civic technologies in relation to online conversation views, ordering criteria for ranking petitions, and deliberative interfaces. Since these interventions were carried out by the corresponding development teams, the analyses have required to develop novel computational and statistical methods, while also extending generative models of discussion threads to better characterise the dynamics of online conversations. Results of the different case studies highlight the social and political impact of these interventions, suggesting new directions for future research and the need to develop a paradigm of citizen experimentation for democracy.
[ca] En aquest treball s'estudia com a principal objectiu la influència de com els principals factors considerats en la selecció de les bótes de roure afecten l'alliberament de elagitanins en el vi. Amb aquesta finalitat s'ha desenvolupat una optimització dels mètodes ja existents sobre la identificació, quantificació i determinació dels elagitanins presents als vins. També es va determinar la influència de l'origen botànic del roure, del nivell de torrat de les dogues i de l'ús de les bótes sobre l'alliberament dels elagitaninos. La criança en bótes de roure també enriqueix el vi en substàncies volàtils. Per aquesta raó s'ha realitzat un estudi per interrelacionar la percepció sensorial per part d'un panell de tast entrenat amb el contingut de les principals substàncies volàtils alliberades pel roure així com un estudi sobre les preferències sobre els vins envellits en diferents tipus de bótes. Tanmateix, s'ha estudiat la cinètica de consum d'oxigen per part de serradures de diferents tipus de roure en un mitjà model comprovant-se que hi ha una relació directa entre l'alliberament de elagitanins i la velocitat de consum d'oxigen. Per tant, es pot afirmar que els elagitanins són potents antioxidants que poden ajudar a protegir el vi de l'oxidació. Per tant, el potencial impacte de la concentració de elagitaninos que el roure allibera al vi hauria de ser un criteri per als cellers a l'hora de seleccionar l'origen botànic, el nivell de torrat i el nombre de vegades que s'han utilitzat les bótes, a igual que altres criteris més comuns com el perfil aromàtic o la permeabilitat a l'oxigen de la fusta.

[en] In this work, the main objective was the influence of how the main factors considered in the selection of barrels affect the release of elagitannins into the wine. With this aim, an optimization of the existing methods on the identification, quantification and determination of the ellagitannins present in the wines has been developed. The influence of the botanical origin of the oak, the toasting level of the oak staves and the use of the barrels on the ellagitannins release was also determined. Wine aging in oak barrels also enriches the wine in some volatile substances. For this reason, a study has been carried out to stablish the relationship between the sensory perception by a trained panel with the content of the main volatile substances released by the oak barrels as well as a study on the preferences of wines aged in different types of barrels. The kinetics of oxygen consumption by chips of different types of oak in a model medium has been also studied, proving that there is a direct relationship between the release of ellagitannins and the oxygen consumption rate. Consequently, it can be assert that ellagitannins are potent antioxidants that can help to protect the wine against oxidation. The potential impact of the concentration of ellagitannins released by oak to wine should therefore be a criterion for wineries when selecting the botanical origin, the toasting level and the number of times the barrels have been used, in a similar way as other more common criteria such as the aromatic profile or the oxygen permeability of the wood.
[ca] Aquesta tesi doctoral té com a objectiu l'estudi de la participació de la Corona d'Aragó a les armades pontifícies durant el Cisma d'Occident i, en especial, la contribució de les galeres catalanes. Les relacions entre el papat i la Corona tingueren una dimensió que anava més enllà de la pròpia monarquia. Tant el rei com nombrosos nobles, clergat, ciutats i ciutadans honrats participaren en aquestes campanyes navals a canvi de privilegis i beneficis polítics i econòmics. L'eix cronològic de les flotes analitzades va des del 1370, poc abans de que s'originés el Cisma, fins a les acaballes d'aquest, amb l'esquadra de 1415. La tesi es tanca amb un apèndix documental amb la transcripció dels comptes de l'organització d'aquesta última armada.

[en] This thesis aims to study the participation of the Crown of Aragon in the papal fleets during the Western Schism and, especially, the contribution of the Catalan galleys. The period of the fleets analyzed here starts in 1370, shortly before the beginning of the schismatic episode, and ends with the papal fleet of 1415.
[ca] La comunicació científica ha evolucionat molt durant els darrers anys. L'interès dels científics i periodistes per divulgar ha augmentat, i el de la societat de rebre informació científica també. Tot i això, hi continuen havent problemes per fer arribar la ciència a la població general correctament. En aquesta tesi s'analitza la situació actual de la divulgació científica, concretament la biomèdica, i es busquen formes de millorar-la. En veure's completament immersa en la pandèmia de la Covid-19, s'ha enfocat la investigació en la comunicació biomèdica de crisi i com aquesta ha canviat arran del sorgiment de la malaltia. A través d'entrevistes i enquestes a professionals de la comunicació biomèdica i a estudiants de biomedicina es desvetllen diversos resultats interessants: la necessitat d'invertir més fons públics en divulgació científica, el desig dels futurs investigadors biomèdics de rebre més formació en comunicació i la importància de la bidireccionalitat de la informació científica.

[en] Scientific communication has evolved a lot in recent years. The interest of scientists and journalists in disseminating information has increased, as has the interest of the society in receiving scientific information. However, there are still problems in getting science to the general population correctly. This thesis analyzes the current situation of scientific dissemination,specifically the biomedical one, and seeks waysto improve it. Seeing itself completely immersed in the Covid-19 pandemic, research has focused on crisis biomedical communication and how it has changed as a result of the onset of the disease. Through interviews and surveys of biomedical communication professionals and biomedical students, several interesting results are revealed: the need to invest more public funds in scientific dissemination, the desire of future biomedical researchers to receive more training in communication and the importance of the bidirectionality of scientific information.
[ca] Aquesta Tesi Doctoral va avaluar l'aplicació de polsos elèctrics (PE) com a estratègia per induir l'acumulació de compostos fenòlics i carotenoides i millorar la seva bioaccessibilitat en pastanagues i els seus productes derivats (sucs i purés). Es va investigar l'efecte de PE sobre el contingut fenòlic i carotenoide, la seva bioaccessibilitat i la microestructura de pastanagues i els seus derivats. A més, es va estudiar l'efecte de PE sobre els principals atributs de qualitat de les pastanagues senceres, així com la seva influència en l'activitat respiratòria i les activitats enzimmàtiques seleccionades. L'aplicació de PE només va millorar la concentració de carotenoides i fenols en pastanagues senceres. Els tractaments també van provocar canvis significatius en les activitats enzimàtiques i respiratòries, així com en el color i la fermesa. També van causar modificacions en la microestructura. D'altra banda, l'aplicació de PE va millorar la bioaccessibilitat dels fenols i carotenoides en pastanagues senceres i purés. L'aplicació de PE en pastanaga sencera o en derivats, la posterior aplicació de processament mecànic, tèrmic o l'addició d'oli van tenir un efecte significatiu en l'estructura de matriu, contingut i bioaccessibilitat de compostos fenòlics i carotenoides. Per tant, el control d'aquests factors permet obtenir productes de pastanaga amb un major valor antioxidant.

[en] This Doctoral Thesis evaluated the application of pulsed electric fields (PEF) as a strategy to induce the accumulation of phenolic compounds and carotenoids as well as the improvement of their bioaccessibility in carrots and their derived products (juices and purees). The effect of PEF on phenolic and carotenoid content, their bioaccessibility and the microstructure of carrots and their derived products was investigated. In addition, the effect of PEF on main quality attributes of whole carrots was studied, as well as their influence on respiratory activity and selected enzyme activities. The application of PEF just improved the concentration of carotenoids and phenols in whole carrots. In addition, the treatments caused significant changes in enzymatic and respiratory activities, as well as color and firmness. Treatments also caused microstructure modifications. On the other hand, the application of PEF improved the bioaccessibility of phenols and carotenoids in whole carrots and purees. The application of PEF to carrot or directly to the derived product, the subsequent application of mechanical and thermal processing or the oil addition had significant effects on the matrix structure, content and bioaccessibility of phenolic compounds and carotenoids. Therefore, the control of these factors allows to obtain carrot derived products with an enhanced antioxidant value.
[ca] El propòsit d'aquesta tesi és situar el paper del silenci dins del procés de la comunicació, partint de la convicció inicial que el seu caràcter contradictori amb la parla però a la vegada inherent a ella, necessita un especial anàlisi des d'una teoria general de la comunicació. Paraula i silenci s'expliquen com a conceptes no oposats, sinó necessaris recíprocament. El caràcter fronterer del silenci entre el món de la comunicació verbal i no verbal explica l'òptica interdisciplinar que predomina en aquest estudi, el qual, a partir de pressupòsits de la teoria de la comunicació i de la pragmàtica, especialment, incideix en la seva concepció en diferents espais del saber, des del món de la literatura o la religió al món de les arts, tenint en compte tanmateix qüestions terminològiques o la relativitat cultural a la qual està sotmés. La quantitat de tipologies i funcions atribuïdes al silenci demostra la seva qualitat d'espai operatiu i interioritzat pels parlants; per tant, una sistematització subordinada a l'anàlisi contextual no pot ser aliena al futur de la Lingüística.

[en] This dissertation strives to ascertain the role of silence in the communication process. The starting point is the conviction that silence's contradictory relationship towards speech, that it both negates and illuminates, requires a special mode of analysis, inserted in a general theory of communication. Both world and silence exist as complementary notions that do not oppose each other. The liminarity of silence ?equidistant to both, verbal and non-verbal communication? requires the interdisciplinary approach that this study uses. Starting from the theoretical principles of both pragmatics and communication theory, it encompasses also the contributions from disciplines as diverse as literature, religion and art. It takes into account issues of terminology, and also the forces of cultural relativism to which it is subject to. The increasing number of functions and tipologies attributed to silence proves its necessity as an operative and interiorized notion among speakers. Its sistematic study, subordinated to contextual analysis, should be an important discipline in the future study of Linguistics.
[ca] La tesi doctoral "Estratègies de màrqueting digital i de comerç electrònic per a petites i mitjanes empreses del sector vitivinícola: estudi, anàlisi i proposta de màrqueting digital de tres denominacions d'origen catalanes" s'ha plantejat com a objectiu principal dur a terme una anàlisi comparativa de les estratègies de màrqueting digital que duen a terme els cellers d'aquest sector en tres denominacions catalanes: Alella, Empordà i Priorat. La tesi doctoral pretén obtenir informació que permeti detectar àrees de millora així com plantejar futures línies de recerca. El primer capítol és la introducció de la tesi. En aquesta secció es discuteixen algunes idees inicials, estructura, preguntes i objectius de la investigació. En primer lloc, es fa una justificació de l'objecte de l'estudi, s'estableixen unes hipòtesis i objectius i s'explica com s'ha organitzat la tesi. Així mateix, es justifica l'elecció del tema de la tesi, s'analitza el concepte de màrqueting fins a l'actualitat i s'exposen les estratègies de màrqueting digital principals. La tesi s'ha elaborat com a compendi de quatre publicacions, que s'inclouen als capítols dos, tres, quatre i cinc de la tesi. Finalment, al capítol sis, s' exposen les conclusions generals, limitacions i futures línies de recerca.

[en] The doctoral thesis "Digital marketing and electronic commerce strategies for small and medium-sized companies in the wine sector: Study, analysis and digital marketing proposal of three Catalan designations of origin" The main objective has been to carry out a comparative analysis of the digital marketing strategies carried out by wineries in this sector in three Catalan appellations: Alella, Empordà and Priorat. The doctoral thesis aims to obtain information that allows detecting areas for improvement, as well as proposing future lines of research. The first chapter is the introduction of the thesis. In this section some initial ideas, structure, questions and objectives of the research are discussed. Firstly, a justification of the object of the study is carried out, hypotheses and objectives are established and how the thesis has been organized is explained. Likewise, the choice of the thesis topic is justified, the marketing concept to date is analyzed and the main digital marketing strategies are presented. The thesis has been prepared as a compendium of four publications, which are included in chapters two, three, four and five of the thesis. Finally, in chapter six, the general conclusions, limitations and future lines of research are presented.
[ca] Hem descovert que les cèl·lules B de memòria IgM+IgD- (ME-M) formen una gran reserva intestinal de limfòcits preseleccionats diferents dels limfòcits verges. Les cèl·lules ME-M colonitzen l'intestí als inicis de la vida i hi perduren durant l'edat adulta en les plaques de Peyer i els fol·licles limfoides aïllats. Les cèl·lules ME-M comparteixen certes característiques amb les cèl·lules B IgM+IgDlleuCD27+ de la zona marginal esplènica, incloent trets fenotípics, famílies de gens IgVH i reactivitat pronunciada contra hidrats de carboni i lípids microbians. No obstant això, les cèl·lules ME-M expressen una signatura gènica específica del intestí i un perfil de mutació en els gens IgVH consistent amb un origen a centres germinals intestinals. En consequència, les cèl·lules ME-M mostren reactivitat enfront d'antígens comensals del moc intestinal. A més, les cèl·lules ME-M generen cèl·lules plasmàtiques (PC) IgM+ o IgA+ en resposta a senyals dependents i independents de cèl·lules T, i organitzen respostes clonals coordinades IgM i IgA en l'ili i el còlon. PC IgM+ derivades de cèl·lules ME-M, produeixen anticossos IgM que, juntament amb IgA, recobreixen bacteris i fongs del moc intestinal.

[en] We found that IgM+IgD- memory (ME-M) B cells formed a large reservoir of intestinal antigen-selected IgM+ lymphocytes distinct from antigen-naïve IgM+ lymphocytes. Human ME-M B cells colonized the intestine early in life, persisted throughout adulthood and inhabited Peyer's patches and isolated lymphoid follicles. Intestinal ME-M B cells shared some commonalities with splenic IgM+IgDlowCD27+ marginal zone B cells, including phenotypic traits, multiple IgVH gene families and a pronounced reactivity against microbial carbohydrates and lipids. However, ME-M B cells expressed a gut-specific gene signature and an IgVH gene mutation profile consistent with a germinal center origin from gut inductive sites. Accordingly, ME-M B cells showed strong reactivity against mucus-embedded commensal antigens. Furthermore, ME-M B cells generated IgM+ or IgA+ plasma cells (PC) in response to T cell-dependent or independent signals and organized clonally coordinated IgM and IgA responses in ileum and colon. IgM+ PC emerging from ME-M B cells released IgM antibodies that along with IgA, coated intestinal bacteria and fungi.
[ca] L'evolució tecnològica ha tingut un enorme impacte en els drets fonamentals, donant lloc al naixement de la quarta generació de drets. Un d'aquests drets ha sigut, sens dubte, el dret a la protecció de dades. La privacitat constitueix una de les grans preocupacions de la societat. Per aquesta raó, qualsevol desenvolupament tecnològic planteja nous reptes a la regulació de la protecció de dades. La computació en núvol és una nova realitat tecnològica caracteritzada per la ubiqüitat, l'elasticitat, el dinamisme, la virtualització, l'escalabilitat i el pagament sota demanda. En aquest treball s'analitza si la regulació actual del dret fonamental a la protecció de dades és vàlida per fer front als reptes que planteja la computació en núvol o si és necessari un nou règim jurídic.

[en] The technological evolution has had a great impact on fundamental rights, giving rise to the fourth generation of human rights. One of these has been, with no doubts, the right to data protection. Privacy is one of the main concerns of society. For this reason, any new technological development poses new challenges to data protection regulation. Cloud computing is a new technological reality characterized by ubiquity, elasticity, dynamism, virtualization, scalability and pay on demand. In this dissertation we will analyze if the current data protection regulation is valid to face the new challenges pose by cloud computing or if a new legal regime is mandatory.
[ca] La proliferació de dispositius connectats ha assolit xifres enormes. Avui, els dispositius connectats no tan sols estan disponibles a qualsevol lloc, sinó que, a més, adquireixen ràpidament una gran complexitat en la seva capacitat de contenir còmput i d'emmagatzemar. D'aquesta manera, la computació deixa d'estar limitada a certs dispositius computacionals estacionaris i pot estar incrustada en qualsevol objecte i impregnar-lo. Aquesta característica, junt amb la necessitat de processar ràpidament les dades a la vora de la xarxa, exposa la urgència d'explotar tota la capacitat computacional existent en aquest espai. El concepte d'Ad-Hoc Edge Clouds proposa la creació d'ecosistemes dinàmics de dispositius d'IoT Edge de manera distribuïda i descentralitzada. Les novetats principals deriven de: (1) la consideració dels dispositius d'IoT Edge com a entorns d'execució vàlids, (2) el fet de considerar la manca de fiabilitat dels recursos com a una característica essencial, i (3) la visió d'una arquitectura totalment descentralitzada, generada sota demanda i efímera.

[en] The figures regarding the proliferation of connected devices have become staggering. At present, connected devices are not only available everywhere but are also rapidly gaining complexity in terms of their significant computing and storage capacities. As a result, computing ceases to be confined to certain stationary computational devices and is able to be embedded in and pervade any object. This, combined with the ever-increasing need for timely data processing, highlights the imperativeness of being able to exploit the computational capacity of networks' edge servers to the fullest. Ad-hoc Edge Cloud is a distributed and decentralized edge computing system dynamically formed out of IoT edge computing resources. The Ad-hoc Edge Cloud architecture is novel in three key aspects: (1) it considers IoT edge devices beyond their ability to gather data; (2) it considers the unreliability of resources an essential characteristic of the proposed architecture; (3) it is a fully decentralized architecture, generated on-demand and ephemeral.
[ca] El principal interrogant que pretén resoldre aquesta tesi doctoral és per què el zapatisme va tenir tanta acceptació a Catalunya en una època de reflux dels moviments revolucionaris. Com a resposta podríem utilitzar el principi de Levoisier en que, la matèria no es crea ni es destrueix sinó que es transforma. El zapatisme català va ser un pont entre la vella societat civil de la Transició i els nous moviments socials antisistema de finals dels anys 80 i principis dels 90 als quals se'ls afegirà el discurs de la indústria de la cooperació. El zapatisme català serà hereu del discurs de la lluita de classes per construir l'herència dels discursos fluids, líquids i mal·leables de la societat post-ideològica de finals del segle XX. Aquí radica el seu èxit, la seva capacitat camaleònica de crear i modificar el relat en funció del context polític i així poder ser al mateix temps, llibertari, nacionalista, antisistema i receptor de fons públics.

[en] The main question that this PhD pretends to resolve is why the Zapatista movement had so much support in Catalonia in a time of withdrawal fromrevolutionary movements. To answer this we could use Lavoisier's principle which points out that the matter is not created neither destroyed but transformed. Catalan zapatism was a bridge between the old civil society from the Transition and the new antisystem groups from late 80s and early 90s, also the industry of the cooperation will join these movements. Catalan zapatism would be the heir of the class struggle discourse to build the inheritance of the fluid, liquid and malleable speech of the post-ideological society of the end of 20th century. Here lies its success, the chameleon ability to create and modify the narrative in function of the political context and to be at the same time, libertarian, nationalist, antisystem and recipient of public funds.